gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8226, del 02-02-2018 (2018/153)

Notificació de la sentència dictada en el rotlle d'apel·lació número 723/2017.
------------------------------------------------------------------------------

### Dades del document

Número de DOGV
:   8226

Data del DOGV
:   02-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/153


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 723/2017. [2018/153]  
La Secció Sisena de l'Audiència Provincial de València, ha dictat en el rotlle d'apel·lació núm. 723/17 la resolució amb l'encapçalament i part dispositiva de la qual són com segueix:  
  
«Audiència Provincial de València  
Secció Sisena  
Rotlle d'apel·lació número 723/2017  
Procediment ordinari número 1603/2015  
Jutjat de Primera Instància número 10 de València  
Sentència número 441  
President  
Vicente Ortega Llorca  
  
Magistrada i magistrat  
María Eugenia Ferragut Pérez  
José-Francisco Lara Romero  
València, 15 de desembre de 2017  
La Secció Sisena de l'Audiència Provincial de València, integrada pels magistrats i la magistrada anotats al marge, ha vist aquest recurs d'apel·lació que s'ha interposat contra la Sentència de 18 de maig de 2017, que s'ha dictat en les actuacions, la referència de les quals s??ha fet constar.  
Han sigut part en el recurs, com a apel·lant, la part codemandada María Gemma García Herrero, representada per la procuradora Marta Sais Sánchez i assistida per la lletrada Encarna Hernández Yuste, i, com a apel·lada la part demandant Comunitat de Propietaris del carrer José María de Haro, número 61 de València, representada per la procuradora Alicia Suau Casado i assistida per la lletrada Patricia March Aguilar i els demandats Bankia, SA, i Carlos Candela García, no compareguts en aquesta alçada.  
María-Eugenia Ferragut Pérez, com a ponent, qui expressa l'opinió del tribunal.  
Disposem  
Desestimar el recurs interposat per María Gemma García Herrera.  
  
Confirmem la sentència apel·lada.  
Imposem a l'apel·lant les costes d'aquest recurs.   
Aquesta sentència no és ferma i en contra es pot interposar recurs extraordinari per infracció processal i de cassació per interés cassacional.  
Quan corresponga, torneu al Jutjat de procedència les actuacions originals, amb una certificació d'aqu'esta resolució perquè s'execute i es complisca.  
Aquesta és la nostra sentència, que acordem i firmem.»  
  
I per a la seua publicació en el Diari Oficial de la Generalitat Valenciana, a fi de notificar la part demandada-apel·lada Carlos Candela Agulló, expedisc aquest edicte.  
  
València, 7 de setembre de 2017.- La lletrada de l'Administració de justícia: Inmaculada C. Ripollés Martínez.
Diari Oficial de la Generalitat Valenciana


Sumari del DOGV 8395, del 02-10-2018 (2018/8632)

Citació a termini a les persones interessades en el procediment ordinari número 1/93/2018.
------------------------------------------------------------------------------------------

### Dades del document

Número de DOGV
:   8395

Data del DOGV
:   02-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8632


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en el procediment ordinari número 1/93/2018. [2018/8632]  
María Dolores Riquelme Cortado, lletrada de l'Administració de justícia de la Sala Contenciosa Administrativa del Tribunal Superior de Justícia de la Comunitat Valenciana, Secció 1, faig saber, que Varoky, Sociedad Limitada, ha interposat un recurs contenciós administratiu amb el número 1/93/2018 contra el Decret 58/2018, de 4 de maig, del Consell, publicat en el Diari Oficial de la Generalitat Valenciana número 8293, d'11 de maig de 2018, pel qual s'aprova el Pla d'acció territorial de la infraestructura verda del litoral de la Comunitat Valenciana i el Catàleg de platges de la Comunitat Valenciana sobre urbanisme i ordenació del territori.  
Cosa que es fa pública als efectes que preceptua l'article 47.2 de la llei d'aquesta jurisdicció, i se citen totes aquelles persones que puguen tindre interés legítim a mantindre la resolució impugnada, perquè dins del termini de 15 dies puguen personar-se de forma legal en les actuacions.  
  
València, 17 de setembre de 2018.- La lletrada de l'Administració de justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 8403, del 16-10-2018 (2018/9420)

RESOLUCIÓ de 10 d'octubre de 2018, del director general de l'Institut Valencià de la Joventut, per la qual s'ordena la publicació de les variacions en la composició del Consell Rector de l'IVAJ.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8403

Data del DOGV
:   16-10-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/9420


Data del document
:   10-10-2018

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * Institut Valencià de la Joventut

RESOLUCIÓ de 10 d'octubre de 2018, del director general de l'Institut Valencià de la Joventut, per la qual s'ordena la publicació de les variacions en la composició del Consell Rector de l'IVAJ. [2018/9420]  
La Llei 15/2017, de 10 de novembre, de la Generalitat, de polítiques integrals de joventut, regula en l'article 10 les competències i la composició del Consell Rector de l'Institut Valencià de la Joventut (IVAJ).  
Per la Resolució de 19 de setembre de 2018, la vicepresidenta, consellera d'Igualtat i Polítiques Inclusives i presidenta de l'Institut Valencià de la Joventut (IVAJ), nomena, a proposta del Consell Valencià de la Joventut, un nou vocal integrant del Consell Rector de l'IVAJ.  
L'article sisé del Reglament de funcionament del Consell Rector, aprovat per aquest en la sessió de 6 d'abril de 2016, estableix que la composició d'aquest i les seues variacions es publicaran en el Diari Oficial de la Generalitat Valenciana mitjançant una resolució de l'IVAJ.  
En conseqüència, i d'acord amb les competències que tinc atribuïdes, resolc:  
  
Ordenar la publicació, en el Diari Oficial de la Generalitat Valenciana, d'aquesta variació.  
  
Primer  
Disposar el cessament, com a vocal del Consell Rector de l'IVAJ, de Cristina Cucarella Llavador.  
  
Segon  
Nomenar vocal del Consell Rector de l'IVAJ Raquel Bernabé Escamilla, en representació del Consell Valencià de la Joventut.  
  
València, 10 d'octubre de 2018.- El director general de l'IVAJ: Jesús Martí Nadal.
Diari Oficial de la Generalitat Valenciana


Sumari del DOGV 8257, del 20-03-2018 (2018/2826)

Extracte de la Resolució de 12 de març de 2018, del rector, per la qual s'aprova la convocatòria del programa d'ajudes a activitats de mobilitat Erasmus+ amb països associats, per al curso 2017-2018.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8257

Data del DOGV
:   20-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2826


Data del document
:   12-03-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 12 de març de 2018, del rector, per la qual s'aprova la convocatòria del programa d'ajudes a activitats de mobilitat Erasmus+ amb països associats, per al curso 2017-2018. [2018/2826]  
BDNS (identif.): 389856.  
De conformitat amb allò previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Persones beneficiàries  
Poden sol·licitar aquestes ajudes els estudiants de la UPV.  
Han d'acreditar que compleixen els requisits estipulats en les bases reguladores del procediment.  
  
Segon. Objecte  
L'objecte d'aquesta convocatòria és la concessió d'una ajuda de mobilitat a estudiants i personal docent de la UPV per a realitzar estades d'estudi i docència en les universitats participants en el programa Erasmus+ del curs 2017-2018.  
  
Tercer. Bases reguladores  
Accessibles en:  
http://www.sepie.es/doc/convocatoria/2016/convocatoria.pdf  
  
Quart. Quantia  
En la convocatòria s'ofereix un total d'una mobilitat.  
- 1 mobilitats d'alumnat.  
El finançament que reben les persones beneficiàries és de 650 euros mensuals per a estudiants de grau i màster. Les estades són de cinc mesos per a grau i màster.  
  
Cinqué. Termini de presentació de sol·licituds  
El termini de presentació de sol·licituds està obert des de l'endemà a la publicació d'aquesta convocatòria en el Diari Oficial de la Generalitat Valenciana fins a 10 dies després de la dita publicació.  
  
València, 12 de març de 2018.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8260, del 23-03-2018 (2018/2034)

Informació pública de la convocatòria per a la provisió d'una butaca d'acadèmic de número.
------------------------------------------------------------------------------------------

### Dades del document

Número de DOGV
:   8260

Data del DOGV
:   23-03-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2034


Organisme emissor
:   Reial Acadèmia de Medicina de la Comunitat Valenciana

Tipus de document
:   Anunci

Informació pública de la convocatòria per a la provisió d'una butaca d'acadèmic de número.  
 [2018/2034]  
Per acord d'aquesta Reial Acadèmia, en sessió ordinària celebrada el dia 21 de desembre de 2017, es convoca la provisió d'una butaca d'acadèmic de número adscrit a Disciplines no Clíniques, de Fisiologia Humana. Està reservada a metges amb grau de Doctor en Medicina i Cirurgia amb residència en qualsevol lloc de la Comunitat Valenciana.  
Segons el que disposa l'article 9 del reglament de la corporació, els aspirants hauran de complir les condicions següents:  
Primera: ser espanyol.  
Segona: estar en possessió del grau de doctor.  
Tercera: comptar amb 10 anys com a mínim d'exercici professional.  
Quarta: haver-se distingit amb publicacions originals d'importància i sobre temes que corresponguen a la vacant a què aspiren, o tindre una pràctica de reconegut prestigi.  
Les propostes hauran d'anar firmades per tres acadèmics de número, així com la relació de mèrits i publicacions dels interessats, i un exemplar de les més destacades.  
Haurà d'acreditar-se amb certificat acadèmic ser doctor, excepte els catedràtics o professors titulars d'universitat que puguen ser proposats. En cap cas s'admetran solucions directes. Els impresos que han de presentar-se en la secretaria de la corporació acadèmica es troben a disposició dels acadèmics de número en la dita secretaria.  
  
El termini de presentació de les propostes serà de 30 dies a partir de l'endemà de la publicació d'aquesta convocatòria en el Diari Oficial de la Generalitat Valenciana.  
  
València, 26 de febrer de 2018.- La presidenta: Carmen Leal Cercós.
Diari Oficial de la Generalitat Valenciana


Sumari del DOGV 8223, del 30-01-2018 (2018/788)

RESOLUCIÓ 1331/IX, de 24 de gener de 2018, del Ple de les Corts, sobre la validació del Decret llei 6/2017, d'1 de desembre, del Consell, per a la constitució de dos fons sense personalitat jurídica per a la gestió dels instruments financers dels programes operatius FEDER i FSE de la Comunitat Valenciana 2014-2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2018/01/24/(1)/dof/vci/html**

### Dades del document

Número de DOGV
:   8223

Data del DOGV
:   30-01-2018

Secció del DOGV
:   I. DISPOSICIONS GENERALS

Número del document
:   2018/788


Data del document
:   24-01-2018

Organisme emissor
:   Corts Valencianes

Tipus de document
:   Resolució

Anàlisi jurídica

 Descriptors 

:   * legislació

RESOLUCIÓ 1331/IX, de 24 de gener de 2018, del Ple de les Corts, sobre la validació del Decret llei 6/2017, d'1 de desembre, del Consell, per a la constitució de dos fons sense personalitat jurídica per a la gestió dels instruments financers dels programes operatius FEDER i FSE de la Comunitat Valenciana 2014-2020. [2018/788]  
El Ple de les Corts, en la reunió realitzada el dia 24 de gener de 2018, una vegada debatut, d'acord amb l'article 137 del Reglament de les Corts, el Decret llei 6/2017, d'1 de desembre, del Consell, per a la constitució de dos fons sense personalitat jurídica per a la gestió dels instruments financers dels programes operatius FEDER i FSE de la Comunitat Valenciana 2014-2020, ha adoptat la resolució següent, que, d'acord amb l'article 137.3.5é del Reglament de les Corts, també ha de ser publicada en el Diari Oficial de la Generalitat Valenciana.  
  
  
Resolució  
El Ple de les Corts, d'acord amb el que estableixen els articles 44.4 de l'Estatut d'Autonomia de la Comunitat Valenciana, 18.d i 58 de la Llei 5/1983, de 30 de desembre, del Consell, i l'article 137 del Reglament de les Corts, ha acordat validar el Decret llei 6/2017, d'1 de desembre, del Consell, per a la constitució de dos fons sense personalitat jurídica per a la gestió dels instruments financers dels programes operatius FEDER i FSE de la Comunitat Valenciana 2014-2020.  
  
  
Palau de les Corts, València, 24 de gener de 2018.- El president: Enric Morera i Català. El secretari primer: Emilio Argüeso Torres.


Còpia Permalink ELI
Diari Oficial de la Generalitat Valenciana


Sumari del DOGV 8340, del 17-07-2018 (2018/7051)

ACORD de 6 de juliol de 2018, del Consell, d'autorització de l'expedient de rescabalament 3-22/0716AOK per obligacions contretes amb Ilunion Seguridad, SA, en 2016.
--------------------------------------------------------------------------------------------------------------------------------------------------------------------

### Dades del document

Número de DOGV
:   8340

Data del DOGV
:   17-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7051


Data del document
:   06-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Acord

Descriptors 

:   * Conselleria d'Educació, Investigació, Cultura i Esport

ACORD de 6 de juliol de 2018, del Consell, d'autorització de l'expedient de rescabalament 3-22/0215IXA per obligacions contretes amb Ilunion Seguridad, SA, en 2016. [2018/7051]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Educació, lnvestigació, Cultura i Esport, el Consell, prèvia deliberació, en la reunió de 6 de juliol de 2018,  
  
  
ACORDA  
  
Primer  
Autoritzar l'aprovació pel conseller d'Educació, lnvestigació, Cultura i Esport de l'expedient de rescabalament, a favor de !?empresa Ilunion Seguridad, SA, amb CIF G06100810, per un import de vint-i-dos mil set-cents vint-i-dos euros i cinquanta-huit cèntims d'euro (22.722,58 ?) IVA inclòs, en concepte de despesa ocasionada per la prestació del servei de vigilància de l'Arxiu del Regne, de la Conselleria d'Educació, lnvestigació, Cultura i Esport, des del 15 d'agost fins al 30 de setembre de 2016.  
  
Segon  
Autoritzar la imputació a l'exercici corrent de les obligacions econòmiques contretes en l'exercici 2016 per un import de vint-i-dos mil set-cents vint-i-dos euros i cinquanta-huit cèntims d'euro (22.722,58 ?).  
  
  
València, 6 de juliol de 2018  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8253, del 13-03-2018 (2018/2591)

Extracte de la Resolució de 7 de març de 2018, de la Conselleria d'Educació, Investigació, Cultura i Esport, per la qual es convoca per a l'exercici 2018 subvencions a la participació en fires internacionals del sector del llibre.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8253

Data del DOGV
:   13-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2591


Data del document
:   07-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 7 de març de 2018, de la Conselleria d'Educació, Investigació, Cultura i Esport, per la qual es convoca per a l'exercici 2018 subvencions a la participació en fires internacionals del sector del llibre. [2018/2591]  
BDNS (identif.): 388865.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la base de dades nacionals de subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran optar a aquesta subvenció les empreses editorials, escriptors o escriptores o els il·lustradors o il·lustradores i les associacions del sector del llibre l'activitat de les quals es realitze en l'àmbit competencial de la Generalitat Valenciana.  
  
Segon. Objecte  
Subvencions en règim de concurrència competitiva destinades a la participació en fires internacionals del sector del llibre.  
  
Tercer. Bases reguladores  
Ordre 10/2017, de 31 de març, de la Conselleria d'Educació, Investigació, Cultura i Esport per la qual s'estableixen les bases reguladores per a la concessió de subvencions a la participació en fires internacionals del sector del llibre (DOGV 8016, 06.04.2017).  
  
Quart. Quantia  
20.000 euros.  
  
Cinqué. Termini de presentació de sol·licituds  
Vint dies naturals a comptar del següent al de la publicació de l'extracte d'aquesta resolució en el Diari Oficial de la Generalitat Valenciana.  
  
València, 7 de març de 2018.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8207, del 08-01-2018 (2018/57)

Informació pública de la modificació de tarifes de clavegueram a Rafelcofer.
----------------------------------------------------------------------------

### Dades del document

Número de DOGV
:   8207

Data del DOGV
:   08-01-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/57


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la modificació de tarifes de clavegueram a Rafelcofer. [2018/57]  
S'informa perquè en prengueu coneixement que de conformitat amb els articles 58, 59.5 i 60 de la Llei 30/1992, de 26 de novembre, de règim jurídic de les administracions públiques i del procediment administratiu comú, que segons comunicació presentada per EGEVASA a l'Ajuntament de Rafelcofer, en data 19 de desembre de 2016, és procedent actualitzar la tarifa de clavegueram per a l'any 2017 a l'esmentada població en este sentit:  
  
Clavegueram  
  
 Quota de servei Euros/mes  
 Domèstics 1,188  
 Industrials 3,561  
  
 Quota de consum Euros/m³  
 0,1424  
  
Sobre les presents tarifes s'aplicarà l'IVA, d'acord amb l'establit en la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 3 de gener de 2018.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8242, del 26-02-2018 (2018/1285)

Formalització del contracte número CNMY16/CD00D/26. Subministraments de material de cuina i cafeteries.
-------------------------------------------------------------------------------------------------------

### Dades del document

Número de DOGV
:   8242

Data del DOGV
:   26-02-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/1285


Data del document
:   23-01-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte de subministraments
    * adjudicació de contracte administratiu

Formalització del contracte número CNMY16/CD00D/26. Subministraments de material de cuina i cafeteries.  
 [2018/1285]  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Servei de Contractació.   
c) Número d'expedient: CNMY16/CD00D/26.  
  
2. Objecte del contracte  
a) Tipus de contracte: contracte subministraments.  
b) Descripció de l'objecte: subministraments de material de cuina i cafeteries.  
c) Lots: dotze.  
d) Publicació: Diari Oficial de la Generalitat Valenciana número 8064, de 16 de juny de 2017.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: diversos criteris.  
c) Forma: obert.  
  
4. Pressupost de licitació.  
417.358,25   
  
5. Formalització  
a) Data: 2 de gener de 2018, 9 de gener de 2018 i 12 de gener de 2018.  
b) Contractistes  
Alarsa Hostelera, SL (lot 6, 12).  
El Corte Inglés, SA (lot 2, 11).  
Fagor Industrial, S. Coop. (lot 4, 5, 7, 8, 9).  
Ferretería Santa Engracia, SA (lot 3, 10).  
c) Nacionalitat: espanyola.  
d) Import de l'adjudicació:  
Alarsa Hostelera, SL: 9.817,73 euros, IVA exclòs.  
El Corte Inglés, SA: 49.105,76 euros, IVA exclòs.  
Fagor Industrial, S. Coop.: 216.460,00 euros, IVA exclòs.  
Ferretería Santa Engracia, SA: 23.578,70 euros, IVA exclòs.  
  
València, 23 de gener de 2018.- El conseller d'Educació, Investigació, Cultura i Esport, p. d. (R 26.10.2016, DOGV 7906), el sotssecretari: José Villar Rivera.